
1. [bookmark: _Toc425085061]DISPOZIȚII GENERALE
Contractul de asociere pentru Proiectul „Sistem de management integrat al deseurilor in judetul Sibiu” semnat de către reprezentanții tuturor unităților administrativ teritoriale din județ, prevede la art. 16 că pentru asigurarea finanțării serviciilor de colectare, transport, sortare, compostare și depozitare părțile stabilesc, în condițiile legii, taxe speciale în sarcina beneficiarilor acestor servicii.	
Prin HCL nr. 33/2023 s-a aprobat Contractul de Asociere actualizat, și Actul cadru de atribuire pentru  componenta “Recipiente de colectare a deșeurilor” din cadrul proiectul “Investiții complementare Sistemului de Management Integrat al Deșeurilor în Județul Sibiu” , fiind semnat Contractul de finanțare nr. 2311/22.09.2023. În implementarea proiectului s-au achiziționat echipamente pentru colectarea separată a deșeurilor biodegradabile menajere.
Instituirea taxei speciale de salubrizare ca mecanism de finanțare a Sistemului de Management Integrat al Deșeurilor din județul Sibiu este prevăzută în Cererea de finantare si Analiza Institutionala, Anexe ale Contractului de finantare nr. 98552/25.05.2010 pentru proiectul „Sistem de management integrat al deseurilor in judetul Sibiu”.

Conform prevederilor:
· Legii nr. 273/2006 privind finanţele publice locale, cu modificările şi completările ulterioare, art. 30 „(1) „Pentru funcţionarea unor servicii publice locale, create în interesul persoanelor fizice şi juridice, consiliile locale ..., aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (6) Taxele speciale se fac venit la bugetul local şi se încasează numai de la persoanele fizice şi juridice care  beneficiază de serviciile publice locale pentru care s-au instituit taxele respective”. 
· Legii nr. 227/2015 privind Codul Fiscal, cu modificările şi completările ulterioare, art. 484 alin.1-3  „(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale ... după caz, pot adopta taxe speciale.(2) Domeniile în care consiliile locale ..., după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”
· Legea nr. 51/2006 a serviciilor comunitare de utilitati publice, art.42 alin (1) lit c) si alin (8) 
Art. 42 (1) Utilizatorii beneficiază de furnizarea/prestarea unui serviciu de utilităţi publice 
c) prin achitarea unei taxe, în situaţia în care încheierea contractului de furnizare sau de prestare a serviciului între operator şi utilizator nu este posibilă din motive tehnice sau comerciale ori în situaţia în care hotărârea de dare în administrare sau contractul de delegare a gestiunii prevede această modalitate.
(8) În cazul serviciilor pentru care nu există sisteme de măsurare-înregistrare ori metoda măsurării directe nu se poate aplica determinarea consumurilor/cantităţilor serviciilor furnizate/prestate se face în regim pauşal sau prin metode indirecte, bazate pe măsurători şi calcule având ca bază prescripţiile tehnice în vigoare. 
· Legii serviciului de salubrizare a localităţilor nr. 101/2006, republicată, cu modificările și completările ulterioare, la articolele 34-36, art. 42 alin (1) si (3), art. 55 alin (1) si (2): 
Art. 34 Finanţarea cheltuielilor de funcţionare, reabilitare şi dezvoltare a serviciului de salubrizare şi a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006, republicată, cu modificările şi completările ulterioare, precum şi a următoarelor principii: a) recuperarea integrală de către operatori, prin tarife, taxe de salubrizare sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;b) menţinerea echilibrului contractual.
[bookmark: _Hlk219725017]Art. 35(1)  În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin: (...) c) taxe şi impozite locale, în cazul prestaţiilor efectuate în beneficiul întregii comunităţi locale, pe căile publice şi/sau pe spaţiile din domeniul public şi privat al unităţii/subdiviziunii administrativ-teritoriale.
(2) Tarifele şi taxele de salubrizare pentru utilizatori se calculează şi se aprobă: a) în lei/persoană/lună, în cazul utilizatorilor casnici, persoane fizice şi asociaţii de proprietari/locatari; b) în lei/tonă şi în lei/mc, în cazul utilizatorilor noncasnici, persoane juridice, altele decât asociaţiile de proprietari.
Art. 42 (1) În vederea operaţionalizării instrumentului economic „plăteşte pentru cât arunci“, autorităţile administraţiei publice locale ale unităţii/subdiviziunii administrativ-teritoriale au competenţe exclusive să elaboreze şi să aprobe, după consultarea publică, regulamente locale privind implementarea instrumentului economic „plăteşte pentru cât arunci“, prin aplicarea unuia sau mai multor elemente prevăzute la art. 17 alin. (5) lit. h) din Ordonanţa de urgenţă a Guvernului nr. 92/2021, aprobată cu modificări şi completări prin Legea nr. 17/2023, respectiv volum, frecvenţă de colectare, greutate şi saci de colectare personalizaţi, după caz.(...)
· OUG nr. 92/2021 privind regimul deseurilor, art. 17 alin (5) 
(5)  Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii: a) să asigure colectarea separată cel puţin pentru deşeurile de hârtie, metal, plastic şi sticlă, iar până la data de 1 ianuarie 2025 şi pentru textile din deşeurile comunale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate; i) să stabilească şi să aprobe pentru beneficiarii serviciului de salubrizare taxe/tarife distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a), şi sancţiuni aplicabile în cazul în care beneficiarul serviciului nu separă în mod corespunzător fluxurile de deşeuri stabilite prin Legea serviciului de salubrizare a localităţilor nr. 101/2006, republicată, cu modificările şi completările ulterioare; 
si art. 22 alin (1): În conformitate cu principiul „poluatorul plăteşte“, costurile gestionării deşeurilor, inclusiv cele aferente infrastructurii necesare şi exploatării acesteia, urmează să fie suportate de producătorul iniţial de deşeuri sau de deţinătorii actuali ori deţinătorii anteriori ai deşeurilor.
· [bookmark: _Hlk219725060]Ord ANRSC nr. 640/2021, norme metodologice de stabilire a taxelor de salubritate, art. 21 alin (1), (5) si (6):
(1) Consiliile locale au competenţe exclusive să calculeze şi să aprobe taxa de salubrizare.(2) Utilizatorii casnici şi utilizatorii non-casnici plătesc o singură taxă, respectiv taxa de salubrizare, care reprezintă suma taxelor distincte pentru gestionarea fracţiilor de deşeuri comunale colectate separat
(5) Taxa de salubrizare poate fi ajustată sau modificată oricând pe parcursul anului.
(6) Autorităţile administraţiei publice locale ale unităţii/subdiviziunii administrativ-teritoriale au competenţe exclusive cu privire la elaborarea şi aprobarea Regulamentului de instituire şi administrare a taxei de salubrizare pentru utilizatorii serviciului de salubrizare.
· [bookmark: _Hlk529343232]Regulamentul serviciului de salubrizare, actualizat, aprobat prin HCL nr. 6/2019                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        
· Avand ca reper HCL nr. 53 si 54 din 29.10.2025 si HCL nr. 36/30.07.2025 prin care s-au aprobat tarifele pentru activităţile din componenţa serviciului de salubrizare furnizate în beneficiul utilizatorilor casnici şi non-casnici de pe raza unităţilor administrativ-teritoriale membre ale A.D.I. Econord Sibiu,

În conformitate cu art. 30 din Legea nr. 273/2006 cu modificările si completările ulterioare privind finanțele publice locale, Prezentul Regulament se aprobă de către autoritatea deliberativa și se completează de drept cu prevederile legislației generale și speciale în materie.

1.1 Definitii:
În înţelesul prezentului regulament, termenii şi expresiile de mai jos se definesc după cum urmează: 
1. Utilizator - persoană fizică care precolectează separat deșeurile generate (menajere ori similare), responsabilă din punct de vedere fiscal, beneficiară în mod individual sau colectiv a unui set de recipiente de colectare autorizate de sistemul public de salubrizare al uat. 
Calitatea de utilizator o au proprietarii de imobile și/sau împuterniciții/ chiriasul /concesionarul /locatorul/ administratorul acestora, menționați în declarația de impunere. Proprietarii de imobile răspund în solidar cu împuterniciții/ chiriasul/concesionarul/locatorul/administratorul lor pentru achitarea taxei speciale de salubrizare. 
2. Imobil - construcție cu destinație rezidențială, impozabilă fiscal, identificată prin număr fiscal unic și printr-o adresă poștală. Terenul unde se solicită amplasarea de recipiente de colectare a deșeurilor va fi asimilat unui imobil. Utilizarea permanentă, temporară sau intermitentă a unui imobil presupune necondiționat colectarea de deșeuri comunale. 
3. Loc de producere - asocierea uneia declarații de impunere a taxei speciale de salubrizare cu imobilul unde are loc producerea deșeurilor. Un imobil poate avea unul sau mai multe locuri de consum. Locul de consum se configurează și se aprobă (în cazul solicitării creerii unui nou loc de consum) doar de către autoritatea publică locală. Locurile de consum sunt de 2 tipuri: 
a) exclusive: au alocate un set de recipiente de folosință strict individuală; 
b) comune - au alocate seturi de recipiente pentru utilizare partajată (comună). 
4. Declarație de impunere a taxei speciale de salubrizare - inscris pe proprie răspundere efectuată de utilizator, respectiv de către proprietarul unui imobil care este simultan și contribuabil fiscal sau de către împuternicitul ori împuterniciții acestuia, pe baza căreia se va face impunerea taxei de salubrizare de către autoritatea publică locală. Declarația de impunere se rectifică ori de câte ori apar modificări ale atributelor de impunere.. 
5. Atribute de salubrizare ale utilizatorului - termeni cantitativi și descriptivi (de încadrare) care definesc anumite caracteristici ale utilizatorului în relația sa cu sistemul de colectare a deșeurilor și care se regăsesc în declarația de impunere sau rectificativa pentru stabilirea cuantumului taxei speciale de salubrizare, pe baza indicelui de generare comunicat de operator. 
6. Taxa specială de salubrizare - taxă impusă utilizatorilor, persoane fizice, ai serviciului de salubrizare, calculată pe baza atributelor de salubrizare declarate sau comunicate, în conformitate cu prezentul regulament 
7. Recipientele de colectare a deșeurilor - pubele sau containere de volum și caracteristici funcționale destinate colectării separate a fracțiilor de deșeuri menajere și similare. Acestea sunt puse la dispoziția utilizatorilor prin intermediul operatorului de colectare, conform unor reguli de alocare prevăzute în prezentul regulament. Recipientele se caracterizează prin: 
a) volum; 
b) cod de culoare distinct pentru tipul de deșeu pentru care sunt destinate; 
c) RFID taguri; 
d) coduri de identificare (plasate pe etichetele acelor recipiente) – doar pentru recipientele destinate deșeurilor reziduale și pentru recipientele cu volum de 1100 l destinate deșeurile biodegradabile și amplasate pe platforme de colectare 
Recipientele de colectare pot avea statutul de: 
a) recipiente exclusive - alocate spre folosință unui singur utilizator; 
b) recipiente partajate (comune) – alocate spre folosință mai multor utilizatori. 
8. Platformele de colectare a deșeurilor - grupuri de două sau mai multe recipiente pentru colectarea separată a deșeurilor comunale, care deservesc laolaltă mai multe locuri de consum. În funcție de forma de proprietate a terenului pe care aceste recipiente sunt amplasate, ele se împart în: 
a) platforme de colectare publice – amplasate pe domeniul public; 
b) platforme de colectare private - amplasate pe domeniul privat. 
9. Platformele de reciclare - grupuri de recipiente de mare volum destinate exclusiv colectării separate a fracțiilor de deșeuri reciclabile, amplasate pe domeniul public sau în spații special amenajate ale instituțiilor publice. 
10. Sistemul public de salubrizare - ansamblul infrastructurii tehnico-edilitare destinate colectării, transportului, tratării, valorificării și eliminării fracțiilor de deșeuri colectate separat de utilizatori. Întregul sistem este calibrat în funcție de cantitatea de deșeuri comunale generate, precum și de indicatorii de performanță privind reciclarea și reutilizarea deșeurilor. 
11. Conectarea utilizatorilor la sistemul public de salubrizare - acțiune administrativ-fiscală de asociere între locul de producere și recipientele de colectare a deșeurilor.
12. Deseurile comunale inseamna:
a) deseuri amestecate si deseuri colectate separat de la gospodarii, inclusiv hartia si cartonul, sticla, metalele, materialele plastice, biodeseurile, lemnul, textilele, ambalajele, deseuri de echipamente electrice si electronice, deseuri de baterii si acumulatori si deseurile voluminoase;
b) deseuri amestecate si deseuri colectate separat din alte surse, in cazul in care deseurile respective sunt similare ca natura si compozitie cu deseurile menajere
Acestea nu includ deseuri provenite din productia agricola, silvicultura, pescuit, fose septice, retea de canalizare si tratare, inclusiv namol de epurare, vehicule scoase din uz sau deseuri provenite din activitati de constructie/demolare.

[bookmark: _Toc425085062]2. MODALITĂȚI DE STABILIRE A TAXEI SPECIALE DE SALUBRIZARE
[bookmark: _Toc425085063]2.1. Condiții generale
ART. 1 
(1) Pe teritoriul administrativ al comunei Brateiu, se instituie taxa specială de salubrizare, pentru asigurarea si acoperirea costurilor urmatoarelor activități din componenta serviciului de salubrizare:
· Colectarea separata şi transportul separat al deseurilor menajere si al deseurilor similare provenind din gospodarii/locuintele persoanelor fizice, inclusiv fractii colectate separat(denumite comunale); sunt incluse aici şi deşeurile periculoase menajere şi deşeurile voluminoase colectate in cadrul campaniilor de colectare; sunt excluse de la Taxa speciala de salubritate colectarea si tratarea deseurilor stradale, abandonate pe domeniul public, deseuri provenite din activitati de amenajare, reabilitare interioara/exterioara a imobilelor, alte deseuri provenite de la evenimente publice.
· sortarea deseurilor de hartie, carton, metal, plastic si sticla, colectate separat din deseurile comunale in statii de sortare, inclusiv transportul reziduurilor rezultate din sortare la depozitele de deseuri si/sau instalatii de valorificare energetica;
· tratarea aeroba a biodeseurilor colectate separat in instalatia de compostare inclusiv transportul reziduurilor la depozitul de deseuri si/sau instalatii de valorificare energetica;
· depozitarea deseurilor si Contributia pentru Economia Circulanta (CEC in cuantumul stabilit de lege)
· transferul deseurilor comunale in statia de transfer, inclusiv transportul deseurilor reziduale la depozitul de deseuri nepericoluase;
· dezvoltarea infrastructurii tehnico-edilitara aferenta serviciului de salubrizare
(2) Taxa de salubrizare se instituie începând cu data de 1 ianuarie 2026 in sarcina beneficiarilor serviciilor, persoane fizice, reprezentand comunitatea locala, distinct pe fiecare imobil si/sau persoana inregistrat in registrul agricol.
(3) Persoanele juridice, indiferent de regimul juridic al acestora, de drept privat sau public, de natura activitatilor desfasurate (sedii sociale, institutii publice, servicii medicale, depozite, hale de productie, activitati agricole, etc) au obligatia incheierii de contracte de prestari servicii, cu operatorul de salubritate. Acestora le revine obligatia de a se dota cu recipienti de colectare pentru fiecare fractie de deseuri generate in cadrul activitatii proprii, pana la data de 31.12.2026.
(4) In cazul in care locatarii/concesionarii/titularii dreptului de folosinta gratuita sau oneroasa/administratorii unor imobile proprietate publica transmit ulterior altor persoane dreptul detinut, aceasta din urma entitate are obligatia incheierii contractului cu operatorul de salubritate.

ART. 2 
1) Taxa specială de salubrizare se plătește de către beneficiarii serviciului public, proprietarii imobilului, persoane fizice situate pe raza UAT unde se afla situata proprietatea, dupa cum urmeaza:
· Pentru imobilele constructie cu destinatie de spatiu rezidential/locuinta, taxa se instituie in sarcina proprietarului/detinatorului si se stabileste pe persoana, valoarea serviciului se va calcula in functie de numarul de persoane care locuiesc la acel imobil.
· Pentru imobilele constructie cu destinatie mixta, taxa se datoreaza, proportional, pentru spatiul nerezidential si pentru cel rezidential in conditiile paragrafelor anterioare.

[bookmark: _Toc425085064]2.2 Declarații de impunere
ART. 3 
(1) În vederea calculării taxei speciale de salubrizare, beneficiarii serviciului au obligaţia depunerii Declaraţiei de impunere, dată pe proprie răspundere, conform Anexei 1, până la data de 31 ianuarie a fiecarui an fiscal (exceptie facand anul 2026, cand aceasta se depune pana la data de 31 martie). 
(2) Declaraţia se depune pentru fiecare unitate locativă deţinută, fie că este locuită de proprietar, fie că este închiriată altor persoane fizice.
(3) În cazul imobilelor proprietatea persoanelor fizice, care sunt închiriate persoanelor juridice, obligația de a declara modul de utilizare al spatiului revine proprietarului imobilului pentru fiecare persoană juridică care a închiriat.
(4) Pentru imobilele care sunt nelocuite și nu sunt imobile de domiciliu sau reședință, subzista obligația de a declara. Declaraţia se depune pentru fiecare unitate locativă deţinută.
(5) Declarațiile pentru stabilirea cuantumului taxei speciale de salubrizare pot fi modificate, la cererea utilizatoilor serviciului de salubrizare, pe parcursul anului, prin depunerea unor declarații rectificative, pe modelul stabilit in cele 2 Anexe.
(6) Declarațiile rectificative se depun în termen de 30 de zile de la data apariției oricărei modificări a datelor declarației inițiale urmând ca modificarea taxei de salubrizare să se efectueze  în maxim  30 zile calendaristice de la data depunerii declarației rectificative.
(7) In cazul deceselor survenite intr-o gospodarie, depunerea declaratiei rectificative, va opera cu data de 1 a lunii urmatoarele celei in care a survenit decesul.
(8) In cazul dobandirii unui imobil constructie, proprietarul are obligatia de a depune declaratia de impunere, in termen de 30 de zile de la data dobandirii imobilului.
(9) În cazul nedepunerii deciziei de impunere până la finele primului trimestru, obligația de plată subzistă, utilizatorii casnici având obligația de a consulta site-ul/avizierul primăriei pe raza căruia au domiciului/reședința/dețin proprietatea.

ART. 4 
(1) În cazul nedepunerii declarației pentru stabilirea cuantumului taxei speciale de salubrizare, obligația de plată se va stabili din oficiu, pe baza informațiilor existente (Registrul naţional de evidenţă a populaţiei, registrul agricol, baza de date ITL etc.). 
(2) In lipsa unor informatii care se poate determina valoarea taxei, impunerea acesteia se va face din oficiu, la valoarea utilizarii maxime a serviciului public de salubrizare, respectiv la valoarea costului per tona al deseului rezidual (877 lei)/gospodarie/imobil detinut.
(3) Stabilirea din oficiu a taxei speciale de salubrizare se face prin emiterea unor decizii de impunere emise  în condițiile codului de procedura fiscala.
(4) In cazul in care se constata faptul ca numarul de persoane din imobil este mai mare decat cel declarat, se stabileste o obligatie de plata in sarcina beneficiarului in cuantum egal cu taxa stabilita pe numarul de persoane nedeclarate, pe o perioada de maxim 3 ani anterior anului curent, ca sanctiune. Obligatia de plata a taxei de salubritate se va modifica in acord cu numarul de persoane identificat, incepand cu data de intai a lunii urmatoare celei in care a fost constatat numarul real de persoane.

[bookmark: _Toc425085065]2.3. Modalitatea de calcul a taxei speciale de salubrizare
ART. 5 
(1) Pentru anul 2026, apreciat ca fiind an de trazitie, se instituie taxa de salubrizare, pentru utilizatorii persoane fizice, in mod unitar, pe persoana/luna, la valoarea aprobata prin HCL privind nivelor taxelor si impozitelor locale, pentru imobilele – constructie cu destinatia de spatiu rezidential. In situatia existentei a doua sau mai multor familii care se gospodaresc separat in cadrul aceluiasi imobil, valoarea serviciului se va percepe si incasa distinct pe fiecare familie, in functie de numarul de persoane din familie. 
(2) Taxa de salubrizare pentru toate categoriile de utilizatori se va calcula diferenţiat dupa implementarea distribuirii pubelelor pentru fractiile reciclabile si verificarea indicelui de generare precum si dupa achizitia recepientilor la persoanele juridice in functie de:
a) tarifele operatorului de salubrizare, 
b) numarul de fractii de deseuri colectate la locul de generare si modul de valorificare al acestora, 
c) indicelui  de generare si/sau a volumul de deseuri generate de fiecare utilizator (prin aplicarea instrumentului economic „Plateste pentru cat arunci”, 
(3) Implementarea proiectului „Plateste pentru cat arunci” presupune realizarea de operatiuni tehnice si va avea la baza pachete de servicii de colectare asociate locurilor de consum in functie de tipul de utilizator, pentru fiecare fractie de deseuri exprimate in lei pe mc/tona.

ART. 6 
(1) Colectarea, transportul și eliminarea deșeurilor provenite din gospodăriile populației, generate de activități de reamenajare și reabilitare interioară a locuințelor proprietate personală, colectarea deşeurilor de la evenimente speciale,  precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri. 
(2) Pentru aceste activități se va plăti un tarif de către generatorii de deșeuri aprobat de către autoritatea publică locală pe raza căruia se generează deşeurile, in acord cu contractul de delegare al gestiunii. 
(3) Colectarea și gestionarea deșeurilor abandonate pe domeniul public va fi suportată de către unitatea administrativ teritorială, din bugetul local, în cazul în care producătorul/deţinătorul de deşeuri este necunoscut. Cheltuielile legate de curăţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către autoritatea administraţiei publice locale iar după identificarea producătorului/deţinătorului de deşeuri, acesta este obligat să suporte toate cheltuielile efectuate de autoritatea administraţiei publice locale, cât şi sancţiunile contravenţionale. Deseurile depuse langa recipientii de colectare de pe platformele publice vor fi colectate ca deseu rezidual si incluse in calculul de depasiri care fac obiectul regularizarii semestriale a Taxei speciale de salubritate pentru locatarii respectivului imobil. 

ART. 7 
(1) Cuantumul taxei speciale de salubrizare si a modului de aplicare a instrumentului economic „Plateste pentru cat arunci” se vor aproba anual prin hotărâre a Consiliului local.
(2) Valoarea taxei de salubritate nu poate depasi nivelul maxim prevazut in Planul Judetean de Evolutie a tarifelor actualizate, coroborat cu indicele de generare al uat.
ART. 8 
Taxa speciala de salubrizare se poate actualiza oricand in timpul anului, conform legislației în vigoare, în funcție de următoarele criterii:
a) Indicele de generare al UAT-ului si Indicele de inflație la servicii
b) Creșterea costurilor la elementele componente ale taxei speciale (carburanți, taxa de depozitare, etc conform celorlalte elemente de calcul cuprinse in Regulament precum si reglementărilor legale în materie)

[bookmark: _Toc425085067]3. TERMENE ȘI MODALITĂȚI DE PLATĂ A TAXEI SPECIALE DE SALUBRIZARE

ART. 9 
(1) Taxa specială de salubrizare se datorează anual, cu termen de plata trimestrial, dupa cum urmeaza:
· 31 martie, inclusiv, pentru trimestrul I; 30 iunie, inclusiv, pentru trimestrul II; 30 septembrie, inclusiv, pentru trimestrul III; 31 decembrie, inclusiv, pentru trimestrul IV
(2) Neplata taxei la termenele stabilite, respectiv întârzierea la plată atrage după sine calculul și plata majorărilor de întârziere  prevazute de codul de procedura fiscala.
(3) Taxă specială de salubrizare plătită în plus se compensează sau se restituie, după caz, în termen de 30 de zile de la data depunerii cererii formulată în acest sens.
(4) Pentru recuperarea sumelor datorate cu titlu de taxă specială de salubrizare se aplică măsurile de urmărire și executare silită prevăzute de legislația specială în vigoare. 
(5) Taxa specială de salubrizare se încasează prin casieria serviciului impozite și taxe din cadrul primăriei sau direct în contul Primariei, sau prin alte modalitati stabilite de Consiliul local.
(6) Beneficiarii serviciului care au dobandit aceasta calitate in cursul anului, datoareaza taxa, incepand cu data de intai a lunii urmatoare celei de referinta, urmand a fi calculata proportional cu numarul lunilor ramase din anul in curs, la termenele stabilite la alin (1)

[bookmark: _Toc425085068]4. FACILITĂȚI PRIVIND PLATA TAXEI SPECIALE DE SALUBRIZARE
ART. 10 
(1) Consiliile locale pot acorda scutiri sau reduceri la plata taxei speciale de salubrizare, conform prevederilor actelor normative, fiscale, în vigoare.
(2) Pentru imobilele temporar nelocuite, proprietarii au obligatia depunerii declaratiei de impunere, prin care se va preciza faptul ca imobilul este nelocuit, taxa de salubritate fiind stabilita la valoarea de 7 lei/luna calculata pentru o singura persoana, apreciata ca fiind taxa speciala de disponibilitate a serviciului. 
(3) Cetatenii care lipsesc din localitate cel puțin 90 de zile consecutive dintr-un an calendaristic și probează acest fapt cu documente justificative de tip viza de flotant, contracte de muncă în strainătate sau alte documente justificative, pot solicita recalcularea taxei de salubrizare datorată, aplicandu-se o diminuare a acesteia  la valoarea prevazuta la alin (2), pentru perioada in care nu s-au aflat in localitate.
(4) Facilitățile se acordă solicitantilor începând cu luna următoare lunii în care a fost depusă cererea împreună cu documentele justificative si numai daca beneficiarul nu inregistreaza debite restante la data depunerii cererii. 
(5) În cazuri de deces/instrainare a imobilului, taxa de salubrizare va fi sistată începând cu data de întâi a lunii următoare. Sistarea plății/obligației de plată se face pe bază de cerere însoțită de documente justificative.
[bookmark: _Toc425085069]
5. GESTIONAREA VENITURILOR ȘI CHELTUIELILOR AFERENTE SERVICIULUI DE SALUBRIZARE
ART. 11 
(1) Compartimentul de specialitate din cadrul unității administrativ teritoriale care gestionează taxa specială stabilită pentru serviciile de salubrizare precizate anterior, in colaborare cu viceprimarul comunei, au următoarele atribuții:
a) urmărește depunerea declarațiilor de la persoanele fizice și juridice și asigură înregistrarea acestora;
b) încasează lunar/ de la persoane fizice și juridice taxele speciale stabilite în temeiul Hotărârii Consiliului Local;
c) ține evidența sumelor datorate/încasate;
d) întocmește evidențe cu persoanele beneficiare de scutiri/facilități  de la plata taxei speciale de salubrizare;
e) asigură depunerea în contul special constituit pentru administrarea taxei de salubrizare a sumelor încasate în numerar la casierie;
f) ține evidența pe bază de documente justificative a sumelor plătite operatorilor de salubrizare;
g) operează în evidențele proprii, regularizarile, rectificarile si scutirile și reducerile prevăzute în actele normative/administrative, după caz;
h) colaborează cu ADI EcoNord si ADI EcoSibiu în vederea unei cât mai bune gestionari a sistemului de management integrat al deșeurilor;
(2) Plata contravalorii serviciilor de salubrizare se realizează direct către operatorii serviciilor de salubrizare, pe baza facturilor însoțite de detalierea cantitatilor/ serviciilor prestate, confirmate de autoritatea publica locala, in limita sumelor incasate din taxa speciala de salubrizare.
(3) ADI va monitoriza activitățile de colectare, transport, sortare, compostare și depozitare a deșeurilor menajere și asimilabile pe fiecare unitate administrativ teritorială în parte. Sumele obținute din taxa specială de salubrizare vor fi utilizate exclusiv pentru acoperirea cheltuielilor de întreținere, funcționare si dezvoltare a serviciului public de salubritate.
(4) Soldul la sfârșitul anului bugetar rămas neutilizat urmează a fi folosit în anul următor, cu  același destinație.
(5) Diferenta intre nivelul taxei de salubritate incasata de la beneficiarii serviciului public in bugetul local si cel a facturilor emise de operatorul de salubritate pentru prestarea serviciului pe raza uat, se va suporta din veniturile proprii ale bugetului local.
 
6. [bookmark: _Toc425085070]SANCȚIUNI
ART. 12 
(1)  Declarațiile de impunere/ declarațiile rectificative depuse după expirarea termenelor stabilite, reprezinta contraventie si se sancționează cu amenda de la 500 lei la 1000 lei.. 
(2) Depunerea unor declarații neconforme cu datele reale, reprezinta contraventie si se sanctioneaza cu amenda de la 1500 lei la 2000 lei si cu sanctiunea complementara stabilita de art. 4 alin (4)
(2.1) Constituie contravenţie şi se sancţionează cu amendă de la 500 lei la 1.000 lei refuzul utilizatorului persona juridica de a încheia contracte de prestări servicii cu operatorul de salubrizare licenţiat în aria de delegare respectivă, conform art. 62 alin (5) din legea 101/2006.
(3) Constatarea contraventiilor si aplicarea sanctiunilor prevazute la alin (1) si (2) se face de catre persoanele imputernicite din cadrul compartimentului taxe si impozite.
(4) Dispozitiile prezentei se completeaza corespunzator cu prevederile OG nr. 2/2001. 

7. [bookmark: _Toc425085071]DISPOZIȚII FINALE
ART. 13 
(1) Taxa specială de salubrizare va fi actualizată anual prin Hotărâre a Consiliului Local, conform prevederilor legale.
(2) Regulamentul intra în vigoare la data de 01.01.2026. 


Presedinte sedinta 									pt Secretarul general UAT
Duma Alexandru									Ioana Ghiorghe
Regulament de instituire si administrare a taxei speciale de salubrizare in comuna Brateiu

Prin prezenta, îmi exprim în mod expres consimţământul pentru prelucrarea de către Primăria Brateiu a datelor cu caracter personal ale subsemnatului, inclusiv codul numeric personal, în scopul solicitat, în conformitate cu Legea nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016, privind protecţia persoanelor fizice în ceea ce privește prelucrarea datelor cu caracter personal.
                                   DA                           NU   
Dacă nu aţi bifat căsuţa DA, cererea nu va fi luată în considerare!


 







Anexa 1
DECLARAȚIE  DE  IMPUNERE 
în vederea stabilirii cuantumului taxei de salubrizare datorată de
proprietarii de imobile persoane fizice pentru locuința proprie și cele închiriate persoanelor fizice
INIŢIALĂ ☐
(în cazul în care NU a fost depusă nici o declarație începând cu anul 2025)
RECTIFICATIVĂ ☐
(în cazul în care s-a modificat numărul de persoane din cadrul unității locative față de declarația inițiala

	Subsemnatul(a) _________________________________________________________________________________________ 
[bookmark: _Hlk219385746]CNP __/__/__/__/__/__/__/__/__/__/__/__/__ ,
posesor al BI/CI/CEI, seria ____, nr. _____________, domiciliat în localitatea ________________________  str. ______________________ nr. _____ bl. ____ sc. ___ ap. ____ , proprietar/coproprietar/chirias/administrator al imobilului situat în Brateiu/Buzd, nr. _____ bl. ____ sc. ___ ap. ____, cunoscând prevederile art. 326 din Codul penal cu privire la falsul în declarații, declar pe propria răspundere, că în imobilul mai sus menționat/unitatea locativă are în componență un număr de ______ persoane, astfel:
	Numele și prenumele
	Calitatea (locatari stabili, chiriași, flotanți)
	CNP

	
	
	



Data ____________________                                                                         Semnătura ____________________
*pentru fiecare proprietate se va completa câte o declarație
anexa 2
DECLARAŢIE PE PROPRIA RĂSPUNDERE
pentru operarea facilitatilor la plata taxei de salubrizare
 
Subsemnatul __________________________________________, 
CNP __/__/__/__/__/__/__/__/__/__/__/__/__,

[bookmark: _Hlk219385828]posesor al BI/CI/CEI, seria ____, nr. _____________, domiciliat în localitatea Brateiu/Buzd, nr. ____, bl. _____, sc. ___, ap. ___ , solicit pentru imobilul cu destinație: 
rezidențială 	nerezidențială              mixtă          
situat în localitatea _____________________, nr. ________, bl. ____, ap. ____, reducerea taxei de salubrizare din evidența fiscală  începând cu data de  ____________________, ca efect al înstrăinării  / decesului / schimbarea destinatiei / altele ___________________ 
dovedind aceasta prin actul _______________/_____________, anexat la prezenta.
            Noul proprietar/ Utilizatorul spatiului este _______________________________________ cu domiciliul/sediul în județul  _________________________ localitatea _______________________, str. ________________________________, nr. ____, bl. ____, sc. ____, ap. ____ .
 Anexez următoarele documente:
.............................................................................................................................................................................................

Data declarației: ______________________	            Semnătura ________________________

    Telefon: ____________________________	                           

    E-mail ___________________________________________
